Фінал чэмпіянату Еўропы па футболе 2016

Фінал чэмпіянату Еўропы па футболе 2016 () — футбольны матч, які адбыўся 10 ліпеня 2016 года на стадыёне Стад дэ Франс у Сен-Дэні, Францыя, які вызначыў пераможца чэмпіянату Еўропы 2016UEFA Euro 2016 Final. Матч скончыўся перамогай Партугаліі.

Пераможца Чэмпіянату Еўропы (Партугалія) атрымаў месца на Кубку Канфедэрацый, які пройдзе ў 2017 годзе ў Расіі.

Зборная Партугаліі заваявала права на выхад у фінал, калі 6 ліпеня перамагла зборную Уэльса з лікам 2:0 у асноўны час; зборная Францыі выйшла ў фінал пасля сваёй перамогі 7 ліпеня над зборнай Германіі з лікам 2:0 у асноўны час.

Раней Францыя двойчы брала ўдзел у фіналах Еўра: у 1984 годзе, у хатнім для сябе Еўра, французы абгулялі зборную Іспаніі, а праз 16 гадоў французская каманда выйграла зноў, адолеўшы ў фінале зборную Італіі (чэмпіянат Еўропы праходзіў у Бельгіі і Нідэрландах). Зборная Партугаліі ніколі ў сваёй гісторыі чэмпіянаты Еўропы не выйгравала, а ў фінале была толькі аднойчы: у хатнім для сябе Еўра партугальцы прайгралі галоўнай сенсацыі турніру — зборнай Грэцыі.

Усяго да гэтага моманту каманды сустракаліся 24 разы, прычым першая сустрэча паміж зборнымі здарылася ў 1926 годзе і скончылася перамогай «сініх» 4:2 (матч праходзіў у Тулузе і насіў таварыскі характар). З 24 сустрэч Францыя выйграла 18, Партугалія — 5, яшчэ адна сустрэча скончылася ўнічыю. Апошнюю перамогу над французамі партугальцы атрымалі ў 1975 годзе, наступныя 10 гульняў сканчаліся на карысць Францыі. Усе тры турнірныя сустрэчы таксама засталіся за французамі (паўфінал Еўра-1984, паўфінал Еўра-2000 і паўфінал чэмпіянату свету 2006).

Зборная Партугаліі абгуляла зборную Францыі ў дадатковы час. Пераможны гол на 109-й хвіліне забіў Эдыр.

 Шлях да фіналу 
ПартугаліяКругФранцыяСапернікВынікГрупавая стадыяСапернікВынік1:1Матч 12:10:0Матч 22:03:3Матч 30:0КамандаАчкі312064+25312043+1530304403301214-31Выніковае становішчаКамандаАчкі321041+37312021+15310213-23301224-21СапернікВынікПлэй-офСапернікВынік1:0 (д. ч.)1/8 фіналу2:11:1 (д. ч.) (5:4 пен.)Чвэрцьфіналы5:22:0Паўфіналы2:0

 Матч 

 Стадыён 
Фінал адбыўся на стадыёне Стад дэ Франс у Сен-Дэні, прыгарадзе Парыжа. Перад пачаткам матчу на стадыён выляцеў рой матылькоў, што выклікала некаторае раздражненне ігракоў і трэнераў. Адбылося гэта таму, што працаўнікі на стадыёне ў дзень матчу пакінулі асвятленне ўключаным, што і прыцягнула насякомых.

 Агляд 
Францыя зрабіла стаўку на хуткі гол і ўжо на старце гульні мела шэраг магчымасцей. На восьмай хвіліне матчу капітан і лепшы бамбардзір зборнай Партугаліі Крыштыяну Раналду атрымаў траўму ў сутыкненні з французскім нападнікам Дымітры Пае. Ён спрабаваў працягнуць гульню, аднак усё ж быў заменены на 25 хвіліне; на поле выйшаў Рыкарду Куарэжма. Sports Illustrated адзначыў, што Францыя магла забіць на 10-й, 34-й, 66-й і 84-й хвілінах. У другім тайме Партугалія зрабіла астатнія дзве замены, на поле выйшлі Жуан Матынью і Эдыр; Дзідзье Дэшам таксама зрабіў у другім тайме дзве замены, выпусціўшы на поле Кінгслі Камана і Андрэ-П'ера Жыньяка. Галявыя шанцы ў Партугаліі з'явіліся толькі ў дадатковы час. Спачатку Рафаэл Герэйру патрапіў у перакладзіну са штрафнога, а другі шанец быў рэалізаваны: Эдэр далёкім ударам уразіў браму Уго Льярыса на 109-й хвіліне. Эдыр патрапіў даклдана ў правы ніжні вугал брамы. Дэшам паспрабаваў пераламаць ход матчу, выпусціўшы на астатнія 10 хвілін матчу нападаючага Антані Марсьяля, аднак і гэта не дапамагло — зборная Партугаліі ўпершыню ў сваёй гісторыі стала чэмпіёнам Еўропы.

 Матч 

ПАРТУГАЛІЯ:  БР  1 Руй Патрысью АБ  4 Жазэ Фонты АБ  21 Седрык Суарыш АБ  3 Пепэ АБ  5 Рафаэл Герэйру ПЗ  10 Жуан Марыу ПЗ  14 Вільям Карвалью ПЗ  16 Рэнату Саншыш ПЗ  23 Адрыен Сілва НП  17 Нані НП  7 Крыштыяну Раналду Замены:НП20Рыкарду КуарэжмаПЗ8Жуан МатыньюПЗ9ЭдырТрэнер:Фернанду Сантуш300pxФРАНЦЫЯ:  БР  1 Уго Льярыс  АБ  19 Бакары Санья АБ  22 Самюэль Умціці АБ  21 Ларан Касельні АБ  3 Патрыс Эўра ПЗ  15 Поль Пагба ПЗ  18 Муса Сісако ПЗ  14 Блез Мацюідзі НП  7 Антуан Грызман НП  8 Дымітры Пае НП  9 Аліўе ЖыруЗамены:ПЗ20Кінгслі КаманНП10Андрэ-П’ер ЖыньякНП11Антані МарсьяльТрэнер:Дзідзье Дэшам

Памочнікі суддзі:
 Сайман Бек
 Джэйк Колін
Рэзервовы суддзя:
 Віктар Кашаі
Дадатковыя памочнікі суддзі:
 Энтані Тэйлар
 Андрэ Марынер
Рэзервовы арбітр:
 Дзьёрдзь Рынг

 Статыстыка 
Статыстыка Партугалія ФранцыяУдары (у створ)9 (3)18 (7)Парушэнні1213Вуглавыя59Афсайды12Уладанне мячом47 %53 %Жоўтыя карткі64Чырвоныя карткі00Колькасць пасоў (дакладных)575 (496)710 (644)

 Спасылкі 
 UEFA Euro official website

Катэгорыя:Сен-Дэні (Сен-Сен-Дэні)
Катэгорыя:Чэмпіянат Еўропы па футболе 2016
2016